Renan Barão

Renan do Nascimento Mota Pegado (s. 31. tammikuuta 1987 Natal, Rio Grande do Norte) on brasilialainen vapaaottelija. Hän on UFC:n entinen kääpiösarjan mestari. Barãolla on vapaaottelun historian yksi pisimmistä tappiottomista putkista, oltuaan voittamaton 32 ottelun verran yhdeksän vuoden ajan. Häntä pidettiin UFC:n mestaruusvuosiensa aikana maailman kolmanneksi parhaimpana vapaaottelijana.RENAN BARAO MOVES TO 145 POUNDS, MEETS JEREMY STEPHENS AT UFC FIGHT NIGHT ON MAY 29 sherdog.com 17.3.2016 Viitattu 19.7.2020 

Varhaisvuodet
Barão kiinnostui kamppailulajeista 13-vuotiaana. Hän alkoi harjoittelemaan nyrkkeilyä isänsä opissa, joka oli nyrkkeilyvalmentaja. Sittemmin täytettyään 16 vuotta Barão muutti kotikaupungistaan pois Rio de Janeiroon harjoitellakseen Nova União vapaaotteluseurassa Andre Pederneirasin opissa brasilialaista jujutsua, thainyrkkeilyä ja vapaaottelua.Incredible 27-fight win streak intact, UFC 143's Renan Barao eyes UFC gold mmajunkie.usatoday.com 2.2.2012 Viitattu 19.7.2020 

Vapaaottelu
Barão otteli ensimmäisen ammattilaisottelunsa 14. huhtikuuta 2005, jolloin hän hävisi João Paulo Rodriguesille tuomariäänin. Ottelun jälkeen Barão oli kotimaassaan voittamaton kymmenen ottelun verran, kunnes Claudemir Souza potkaisi sääntöjen vastaisesti Barãoa Black Bull Vale Tudo -tapahtumassa joulukuussa 2007. Ottelun tulos mitätöitiin. Tappioton putki jatkui aina vuoteen 2010 saakka voitettuaan suurimman osan otteluistaan tuomariäänin ja luovutuksella. Hän voitti tuona aikana muun muassa Watch Out Combat Show’n kääpiösarjan mestaruden.

WEC (2010)
Barão sai sopimuksen tulla ottelemaan WEC:hen, jossa hän kohtasi ensimmäisenä WEC 49 -tapahtumassa Anthony Leonen. Kumpikin otteli ensimmäistä kertaa uudessa organisaatiossa ja myös Leonen oli voittamaton ammattilaisurallaan kahdeksan ottelun verran. Barão onnistui voittamaan kesäkuussa 2010 käydyn kamppailun käsilukolla kolmannessa erässä. Toisen ottelun Barão kävi joulukuussa Chris Cariasota vastaan, joka oli hiljattain voittanut ISCF:n kääpiösarjan mestaruuden. Barão onnistui voittamaan kamppailun takakuristuksella ensimmäisessä erässä.

UFC (2011–2019)
WEC:n lakkautettua toimintansa UFC osti yhtiön, jonka myötä useat ottelijat mukaan lukien Barão siirtyi UFC:hen. Hänen oli määrä otella ensimmäisessä ottelussaan Demetrious Johnsonia vastaan toukokuussa 2011, mutta Johnson siirrettiin ottelemaan Miguel Torresia vastaan, kun hänen vastustajansa Brad Pickett oli loukkaantunut ennen ottelua. Barão sitä vastoin sai vastaansa Cole Escovedon, jonka hän voitti tuomariäänin (30–27, 30–27, 29–28). Barão pääsi ottelemaan UFC 138 -tapahtumassa illan toisena pääotteluna kohdattuaan Brad Pickettin. Hän voitti kamppailun takakuristuksella ensimmäisen erän lopussa. Kaksikon ottelu palkittiin Illan kamppailu bonuksella.UFC 138 bonuses: Mills, Etim, Barao and Pickett net $70,000 awards mmajunkie.com 5.11.2011 Viitattu 20.7.2020 

Barão kohtasi ensin helmikuussa 2012 Scott Jorgensen, joka oli 2010 otellut kääpiösarjan mestaruudesta Dominick Cruzia vastaan häviten kuitenkin mestaruuden.UFC 143: Renan Barao vs Scott Jorgensen in the works for Feb. 4 in Las Vegas mmamania.com 9.12.2011 Viitattu 11.11.2020  Barão voitti kamppailun tuomariäänin (30–27, 30–27, 30–27).

Kääpiösarjan tilapäismestaruus (2012–2013)
Barãon oli alun perin määrä otella Ivan Menjivar heinäkuussa 2012, jonka voittaja tulisi otella kääpiösarjan mestaruudesta. Sitä vastoin Barão kohtasi Urijah Faberin tilapäismestaruudesta, kun hallitseva mestari Dominick Cruz kärsi loukkaantumisesta.Renan Barao to fight Urijah Faber at UFC 148 for interim bantamweight title mmajunkie.com 18.5.2012 Viitattu 21.7.2020  Mestaruusottelu käytiin 21. heinäkuuta 2012 UFC 149 -tapahtumassa Kanadassa, jonka Barão voitti tuomariäänin (49–46, 50–45, 49–46). Mestaruuden myötä Barãon oli määrä kohdata varsinainen mestari Cruz, mutta joulukuussa 2012 hänen vastustajansa ilmoitettiin kärsineen polvivammasta, joka vaatisi leikkausta pitäen Cruzin sivussa 6–9 kuukautta.

Barão puolusti tämän johdosta tilapäismestaruuttaan ensi kerran UFC on Fuel TV: Barão vs. McDonald -tapahtumassa Englannissa 16. helmikuuta 2013 Michael McDonaldia vastaan. McDonald oli voittanut kaikki neljä ottelua peräkkäin UFC:ssä tyrmäten muun muassa Alex Soton 56 sekunnissa. Barão onnistui puolustamaan mestaruuttaan voitettuaan kamppailun käsitriangelikuristuksella neljännessä erässä. Hänet palkittiin voitosta myös Illan luovutus -bonuksella.

Toisen kerran Barão puolusti mestaruuttaan Eddie Winelandia vastaan UFC 165 -tapahtumassa Kanadassa 21. syyskuuta 2013. Kaksikon oli määrä otella jo toukokuussa, mutta Barão joutui jättämään kamppailun väliin jalkavamman vuoksi.Injured champ Renan Barao officially out of UFC 161 headliner mmajunkie.usatoday.com 21.5.2013 Viitattu 14.10.2020  Wineland oli otellut vasta neljä ottelua UFC:ssä, joista hän oli voittanut kaksi viimeisintä. Barão voitti kamppailun toisessa erässä teknisellä tyrmäyksellä takakiertopotkulla ja jatkoi lyönnein päähän, kunnes tuomari keskeytti kamppailun. Hän teki samalla historiaa olemalla ensimmäinen ottelija UFC:ssä, joka on kyennyt puolustamaan tilapäismestaruuttaan kahdesti.Eddie Wineland on UFC 165 loss to Barao: 'Personal opinion – I think bulls--t' mmajunkie.usatoday.com 22.9.2013 Viitattu 14.10.2020  Barão palkittiin myös illan tyrmäys bonuksella.

Kääpiösarjan mestaruus (2014)
Barãon oli määrä kohdata Dominick Cruz kääpiösarjan mestaruudesta helmikuussa 2014. Tammikuussa 2014 UFC:n puhjeenjohtaja Dana White kertoi ettei Cruz kyennyt ottelemaan loukkaantumisen vuoksi ja hän menetti mestaruutensa oltuaan kykenemätön puolustamaan sitä. Barão julistettiin varsinaiseksi kääpiösarjan mestariksi ja puolusti ensimmäisen kerran mestaruuttaan Urijah Faberia vastaan, joka tuli ottelemaan Cruzin tilalle. Helmikuussa 2014 käyty kamppailu käytiin UFC 169 -tapahtumassa, jossa Barão voitti kamppailun teknisellä tyrmäyksellä ensimmäisessä erässä.

Barão puolusti mestaruuttaan toisen kerran T. J. Dillashaw:ta vastaan toukokuussa 2014. Ottelu käytiin UFC 173 -tapahtumassa, jossa hän menetti mestaruutensa teknisellä tyrmäyksellä viidennessä ja viimeisessä erässä. Barão jäi ottelussa täysin Dillashaw:n alle häviten jokaisen sitä edeltävän erän tuomariäänin.UFC on FOX 16 results: T.J. Dillashaw obliterates Renan Barao in sheer masterpiece mmajunkie.usatoday.com 25.7.2015 Viitattu 10.11.2020  Samalla päättyi Barãon 32 ottelun tappioton putki. Ottelu palkittiin illan kamppailu bonuksella.

Toinen yritys mestaruudesta (2014–2015)
Menetettyään mestaruutensa Barão sai välittömästi uuden tilaisuuden saada mestaruutensa takaisin, kun kaksikon välinen ottelu suunniteltiin elokuulle 2014 UFC 177 -tapahtumaan. Punnituspäivänä Barão kuitenkin jouduttiin viemään sairaalaan epäonnistuttuaan pudottamaan painoaan terveellisesti. Kaksikon välinen ottelu peruttiin ja Barão otteli seuraavan kerran joulukuussa 2014 Mitch Gagnonia vastaan, jolla oli neljän ottelun voittoputki alla. Brasiliassa käyty kamppailu päättyi voittoon käsitriangelilla kolmannessa erässä.

Voiton jälkeen Barão sai uuden tilaisuuden otella kääpiösarjan mestaruudesta T. J. Dillashaw:ta vastaan, joka puolusti mestaruuttaan nyt toista kertaa. Kamppailu käytiin heinäkuussa 2015 UFC on Fox: Dillashaw vs. Barão 2 -tapahtumassa, jossa Barão hävisi ottelun jälleen teknisellä tyrmäyksellä tällä kertaa neljännen erän alussa.

Siirtyminen höyhensarjaan (2016)
Mestaruustappion jälkeen Barão siirtyi painoluokkaa ylemmäksi höyhensarjaan, jossa hän kohtasi ensimmäisessä ottelussaan Jeremy Stephensin. Ottelu käytiin toukokuussa 2016 Las Vegasissa, jossa Barão kärsi tappion tuomariäänin (28–29, 28–29, 28–29). Kaksikon välinen ottelu palkittiin illan kamppailu bonuksella. Syyskuussa hän kohtasi Phillipe Noverin, joka otteli kolmatta kertaa UFC:ssä. Brasiliassa käyty ottelu päättyi Barãon voittoon tuomariäänin (29–28, 29–28, 30–27).UFC Fight Night 95 results: Renan Barao back in win column with decision over Phillipe Nover mmajunkie.usatoday.com 25.9.2016 Viitattu 11.11.2020 

Paluu kääpiösarjaan ja tappioputki (2017–2019)
Barão palasi kahden höyhensarjan ottelun jälkeen kääpiösarjaan, jossa hän otteli ensin heinäkuussa 2017 Aljamain Sterlingiä vastaan. Ottelun oli alun perin määrä käydä kääpiösarjassa, mutta Kalifornian urheilukomissio ilmoitti kuukausi ennen ottelua, ettei hyväksy Barãoa ottelemaan kääpiösarjassa epäonnistuttuaan huonoin seurauksin UFC 177 -tapahtumassa. Ottelu käytiin välipainoluokassa 63,5 kilogrammaa, kun kääpiösarjan painoraja on 61,2 kilogrammaa. Barão hävisi kamppailun tuomariäänin (28–29, 27–29, 26–30).

Helmikuussa 2018 Barão kohtasi Brian Kelleherin Floridassa, jolle hän hävisi tuomariäänin (27–30, 27–30, 28–29). Syyskuussa Barão otteli Brasiliassa Andre Ewelliä vastaan, jolle hän hävisi hajaäänin (29–28, 29–28, 28–29). Barão joutui luopumaan 30 prosenttia ottelun tuloistaan Ewellille painettuaan noin kaksi kiloa yli sallitun painorajan.Renan Barao misses weight by more than five pounds for UFC Sao Paulo mmafighting.com 21.9.2018 Viitattu 11.11.2020  Barão palasi takaisin ottelemaan helmikuussa 2019 Luke Sandersia vastaan. Hän kuitenkin painoi toistamiseen yli sallitun painorajan punnituksissa ja joutui luopumaan 30 prosenttia ottelun tuloistaan Sandersille.UFC on ESPN 1 weigh-in results: Three fighters miss, but all fights set mmajunkie.usatoday.com 16.2.2019 Viitattu 11.11.2020  Barão hävisi kamppailun tyrmäyksellä toisen erän alussa. Helmikuussa hän siirtyi harjoittelemaan brasilialaiseen KZN Studio Fight Fitnessiin, jossa hän oli vuotta aiemmin harjoitellut brasilialaista jujutsua.

Jatkuvien paino-ongelmien vuoksi Barão siirtyi vielä kerran höyhensarjaan, jossa hän otteli Douglas Silva de Andradea vastaan Brasiliassa marraskuussa 2019. hävisi kamppailun tuomariäänin (27–30, 27–30, 26–30).

Joulukuussa UFC:n ilmoitettiin vapauttaneen Barãon sopimuksestaan hävittyään viisi ottelua peräkkäin.Former champion Renan Barao released from the UFC after five straight losses mmafighting.com 3.12.2019 Viitattu 11.11.2020 

Taura MMA (2020–)
Elokuussa 2020 Barãon ilmoitettiin tehneen kolmen ottelun sopimuksen Taura MMA:n kanssa.Taura MMA signs former UFC champ Renan Barao, sets debut for other UFC veterans mmafighting.com 3.8.2020 Viitattu 11.11.2020 

Brasilialainen jujutsu
Barão alkoi harjoittelemaan brasilialaista jujutsua 14-vuotiaana ystävänsä kautta, joka pyysi häntä kokeilemaan lajia Kimura-Nova Uniao salilla. Barão alkoi harjoittelun ohessa myös kilpailemaan, josta hän innostui kokeilemaan vapaaottelua. Barão muutti pois kotoa 16-vuotiaana harjoitellakseen ammatikseen vapaaottelua Nova União salilla. Hänestä tuli sittemmin salin valmentajan Andre Pederneirasin sadas mustan vyön saavuttanut oppilas.Renan Barão bjjheroes.com Viitattu 11.11.2020  Barãota valmensi myös Jair Lourençon.

Barão kilpaili samaan aikaan vapaaottelun lisäksi jujutsun turnauksissa Brasiliassa, jossa hän muun muassa saavutti neljästi peräkkäin Brasilian pohjoisen ja koillisen osavaltioiden välisen turnauksen. Barão voitti myös Rio Grande do Norte osavaltion mestaruuden ja saavutti pronssia CBJJE-liiton Pan-Amerikan kisoissa.

Barão on kertonut suosikkitekniikakseen triangelikuristuksen.

Saavutukset
Vapaaottelu
UFC
Kääpiösarjan mestaruus (kerran, puolustanut kerran)
Kääpiösarjan tilapäismestaruus (kerran, puolustanut kahdesti)
Illan kamppailu (kolmesti, vs. Brad Pickett, vs. T. J. Dillashaw, vs. Jeremy Stephens)
Illan suoritus (kerran, vs. Mitch Gagnon)
Illan tyrmäys (kerran, vs. Eddie Wineland)
Illan luovutus (kerran, vs. Michael McDonald)

WOCS
Kääpiösarjan mestaruus (kerran)

Brasilialainen jujutsu
Brasilian pohjoisen ja koillisen osavaltioiden välinen mestaruus (neljästi)
Rio Grande do Norte osavaltion mestaruus (kerran)
CBJJE-liiton Pan-Amerikan kisojen pronssimitalisti

Lähteet

Luokka:Brasilialaiset vapaaottelijat
Luokka:Brasilialaisen jujutsun harjoittajat
Luokka:Vuonna 1987 syntyneet
Luokka:Elävät henkilöt